مولدوی-نین ایقتیصادیات و آلت یاپی ناظیری وادیم برینزان "تورک آخینی" طبیعی گاز بورو کمری واسطه‌سیله گاز آلماق اوچون روسیانین انرژی شیرکتی "گازپروم" ایله گؤروشدوک‌لرینی سؤیله‌دی.
برینزان بو باره‌ده مولدوی-نین پایتاختی کیشینیوودا ژورنالیست‌لره معلومات وئردی. ناظیر طبیعی گازین آلیمی ایله باغلی اؤتن ایل "گازپروم"لا ایمضا‌لانان موقاویله‌نین بو ایل سونا چاتاجاغینی بیلدیردی.
برینزان "تورک آخینی" لاییحه‌سی اوزریندن طبیعی گاز آلماق ایسته‌دیک‌لرینی و بو ایستیقامتده "گازپروم"لا دانیشیق‌لار آپاردیق‌لارینی قئید ائتدی.
ناظیر اوکراینا، رومینیا، بولقاریستان و مولدوی آراسیندا مصلحتلشمه پلاتفورمونو یاراتماق نیت‌لرین‌دن ده بحث ائده‌رک: "تورک آخینی"نین تکنیکی و ایقتیصادی ایمکان‌لارینی قیمتلندیرمک ایستییریک. آوروپا کمیسسیاسی پلاتفورمانین واسطه ‌سی اولا‌جاق" دئدی.
قئید ائدک کی، روسیا گازینی تورکیه و آوروپایا نقل ائده‌جک "تورک آخینی" طبیعی گاز بورو کمری هر بیری ایللیک 15.75 میلیارد متر مکعب حجمه مالیک ایکی بورو کمرین‌دن عبارت اولا‌جاق.
